
Sådan starter du
1. Upload KBA for acetone i en ny samtale med agenten. Besvar de indledende spørgsmål med egne testoplysninger.
2. Når agenten spørger om substitution, kopiér hele teksten i det første felt.
3. Når agenten spørger om arbejdsprocessen, kopiér hele teksten i det andet felt.
Kopiér kun brødteksten, ikke feltoverskrifterne. Den samlede arbejdsbeskrivelse indsættes én gang.
	KOPIÉR 1 AF 2  |  SUBSTITUTION
Substitution er vurderet, men ikke mulig i denne opgave. Til den beskrevne arbejdsopgave er tør aftørring og et mindre farligt, vandbaseret affedtningsmiddel afprøvet. Tør aftørring fjerner ikke fedtet tilstrækkeligt, og det vandbaserede middel efterlader rester, som ikke opfylder kravet til rene metaloverflader. Acetone fastholdes derfor.



	KOPIÉR 2 AF 2  |  SAMLET ARBEJDSBESKRIVELSE
Acetone anvendes til manuel affedtning af mindre metaldele ved et værkstedsbord. Der anvendes 10 ml pr. gang. Opgaven varer 15 minutter og udføres 2 gange ugentligt. 

Acetone hældes fra originalemballagen i en mindre beholder og påføres en klud. Metaldelene aftørres og lægges til tørring. Kluden holdes i den tørre ende, og beholderne holdes lukkede mellem anvendelserne. 

Arbejdet foregår i åbent system med mulighed for indånding af dampe, hudkontakt, stænk i øjnene og spild. Bordet har punktudsugning og rumventilation. Alle arbejdstrin, herunder tørring, foregår inden for punktudsugningens effektive arbejdsområde. Ventilationens tilstrækkelighed er dokumenteret for opgaven, og funktionen kontrolleres før start. Dannelse af eksplosiv atmosfære er fagligt vurderet som usandsynlig under de beskrevne forhold, og der er ingen antændelseskilder.

De personlige værnemidlers egnethed er dokumenteret for acetone og den konkrete arbejdsopgave, herunder handskernes beskyttelsestid og nødvendige finmotorik. Der anvendes kemikaliehandsker med en gennembrudstid på 20 minutter, de skiftes ved mistanke eller ved eksponering af acetone med det samme. 

